خاریجی ایشلر ناظیری مولود چاووش اوغلو تورکیه‌نین آوروپا بیرلیگینه تام حقوقلو عضو اولما استراتژی سینی داوام ائتدیرجگینی بیلدیردی.
تورکیه‌ده آنایاسا دییشیک‌لیگی اوچون دونن کئچیریلن خالق سس وئرمه‌سیندن اول فرانسادا درج اولونان "فیگارو"  قزئتینه مقاله یازان چاووش اوغلو قئید ائتدی کی، تورکیه غرب اؤلکه‌لری‌نین اجتیمایتینده عمومی لیکده آوروپا بیرلیگی ایله علاقه‌لری، قاچقین مسئله‌سی و رفرندوم چرچیوه‌سینده گوندمه گلدیگینی موشاهیده ائتدیم. تورکیه ایله آوروپا آراسینداکی موذاکیره‌لر 2005-جی ایلده ایستارت آلدی و ساده‌جه 16 فصیل موذاکیره‌یه آچیلدی.
"بعضی آوروپا اؤلکه‌لری طرفیندن مصنوعی مانعه‌لر تؤره‌دیله بیلر. اؤلکه‌میزه تز-تز تنقید یؤنلدیلن عدالت و حقوقون اوستون‌لوگو ساحه‌لرین‌دکی فصیل‌لرین آچیلماسی قبول ائدیلمه‌دی. بو فصیللری آچیب موذاکیره ائتمک ایسته‌ین بیز، ایستمه‌ین آوروپا دیر. بو دا ماراق‌لی بیر موقع دیر.
جمهور باشقانی رجب طیب اردوغانی هدف آلان یازی‌لار یازیلدیغینی بیلدیرن چاووش اوغلو وورغولادی کی، اؤلکه‌میزی هدف آلان ترور تشکیلات‌لاری، هئچ بیر دئموکراسی ده یئری اولمایان بیر جزا‌سیزلیق موحیطینده، آوروپا کوچه‌لرینده آچیق شکیلده حؤرمت‌لی جمهورباشقانیمیزین حیاتینا قصد ائدیلمه‌سی چاغیریشی ائدن، شدت و ترورو تعریفله‌ین شعارلار سس لندیریلمه‌سینه جرات ائده بیلیرلر.
رژیم دییشیک‌لیگی‌نین هدفلندیگینی ایره‌لی سورن‌لره اعتراض ائدن چاووش اوغلو ساده‌جه حکومت سیستمی‌نین دییشدیریلدیگینی بیل‌دیره‌رک، تورکیه‌نین لائیک، دئموکراتیک، سوسیال حقوق دؤولتی اولا‌راق قالماقدا داوام ائدجگینی سؤیله‌دی.
